Lav et referat af nedenstående tekst:

Tekst:
Fritz Møller er paramediciner og underviser i førstehjælp. Han har været ude ved adskillige personer med et stroke – en blødning eller blodprop i hjernen og ved, hvor vigtig tiden er, når det rammer. Alligevel slog han det hen, da han en dag efter arbejde i 2018 selv blev ramt af symptomerne på et stroke. - Lige pludselig mærker jeg en varm fornemmelse over min pande, som en klap, der lige går forbi. Og så sker der ikke rigtig mere ved det, siger Fritz Møller. Reagerede ikke på symptomerne Derfor tog Fritz Møller en lur, og efterfølgende tog han en spinningtime, hvor han ikke havde samme energi, som han plejer at have. Han slog det hen som almindelig træthed. Hans kone overtalte ham til at tale med en læge, og fire timer senere lå han i en scanner på sygehuset. - Jeg kan tydeligt huske, at jeg lå i scanneren og tænkte: Så får jeg da tjekket det. Der tror jeg heller ikke på, der er noget galt. Indtil en sygeplejerske fortæller mig, at jeg har en lille blodprop i hovedet. Han slap uden mén, selvom han ikke reagerede på symptomerne med det samme. Hans opfordring er, at det er vigtigt at lytte til sine nærmeste pårørende - Man vil ikke altid selv erkende de her ting. Man har 70 undskyldninger for, at det er nogle andre ting – specielt mænd. Havde jeg ikke lyttet til min kone dengang, havde jeg heller ikke været inden for den tidsgrænse, der er rigtig vigtig.

Referat:
Hvis man får et stroke, altså en blødning eller en blodprop i hjernen, er tiden afgørende. Får man ikke den rette behandling inden der er gået 4,5 time, kan det være fatalt. Dog kan det være svært selv at opdage hvis man har symptomer – det kan paramedicineren Fritz Møller fra Aalborg tale med om.